CELEX: 31982D0108
Language: el
Date: 1981-07-20 00:00:00
Title: 82/108/EOK: Απόφαση τής Επιτροπής τής 20ής Ιουλίου 1981 περί τής Συμβουλευτικής Επιτροπής Ζάχαρης

Avis juridique important

|

31982D0108

82/108/EOK: Απόφαση τής Επιτροπής τής 20ής Ιουλίου 1981 περί τής Συμβουλευτικής Επιτροπής Ζάχαρης  

Επίσημη Εφημερίδα αριθ. L 045 της 17/02/1982 σ. 0021 - 0021 Ισπανική ειδική έκδοση: Κεφάλαιο 03 τόμος 24 σ. 0209  Πορτογαλική ειδική έκδοση : Κεφάλαιο 03 τόμος 24 σ. 0209 

***** ΕΠΙΤΡΟΠΗ  ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Ιουλίου 1981  περί της Συμβουλευτικής Επιτροπής Ζάχαρης  (82/108/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι συνεστήθη μία Συμβουλευτική Επιτροπή Ζάχαρης με την απόφαση της Επιτροπής της 29ης Απριλίου 1969 (1), το κείμενο της οποίας αντικαταστάθηκε με την απόφαση της 31ης Οκτωβρίου 1973 (2), όπως τροποποιήθηκε τελευταία από την απόφαση της 29ης Μαρτίου 1974 (3)·  ότι ενδείκνυται να αυξηθεί ο αριθμός των μελών της Συμβουλευτικής Επιτροπής λόγω της ενσωματώσεως της ισογλυκόζης στον κανονισμό (ΕΟΚ) αριθ. 1785/81 (4), ότι πρέπει επιπλέον, προκειμένου να επιτευχθεί μία ισορροπημένη εκπροσώπηση κατά περιοχές, να αυξηθεί ο αριθμός των μελών της ισομερούς ομάδας,  ΑΠΟΦΑΣΙΖΕΙ:  Άρθρο 1  Το άρθρο 3 της αποφάσεως της Επιτροπής της 29ης Απριλίου 1969 τροποποιείται ως εξής:  «Άρθρο 3  1. Η Επιτροπή περιλαμβάνει σαράντα έξι μέλη.  2. Οι έδρες κατανέμονται ως ακολούθως:  α) δεκαεπτά στους καλλιεργητές ζαχαροτεύτλων και ζαχαροκαλάμου ·  β) έξι στους συνεταιρισμούς μεταποιήσεως του σχετικού τομέα·  γ) έντεκα στις βιομηχανίες που παράγουν ζάχαρη και ισογλυκόζη και στις βιομηχανίες που χρησιμοποιούν ζάχαρη, από τις οποίες:  - επτά στους ζαχαροβιομηχάνους,  - μία στους παραγωγούς ισογλυκόζης,  - μία στις βιομηχανίες ραφιναρίσματος ζάχαρης,  - δύο στις βιομηχανίες που χρησιμοποιούν ζάχαρη·  δ) δύο στον τομέα του εμπορίου ζάχαρης και μελάσσας·  ε) πέντε στους εργαζομένους στον τομέα της γεωργίας και στους εργαζομένους στον τομέα των ειδών διατροφής·  στ) πέντε στους καταναλωτές.»  Άρθρο 2  Το άρθρο 5 παράγραφος 1 της αποφάσεως της Επιτροπής της 29ης Απριλίου 1969 τροποποιείται ως εξής:  «Άρθρο 5  1. Στο πλαίσιο της επιτροπής συνιστάται ισομερής ομάδα, που αποτελείται από δέκα εκπροσώπους των καλλιεργητών ζαχαροτεύτλων και ζαχαροκαλάμου και από δέκα εκπροσώπους των ζαχαροβιομηχάνων, οι οποίοι διορίζονται από την Επιτροπή, κατόπιν προτάσεως των ενδιαφερομένων επαγγελματικών οργανώσεων, υπό όρους ίδιους με εκείνους που προβλέπονται στο άρθρο 4.  Τα μέλη της ισομερούς ομάδας είναι δυνατόν να μην είναι μέλη της επιτροπής.»  Άρθρο 3  Η παρούσα απόφαση αρχίζει να ισχύει την 20ή Ιουλίου 1981.  Έγινε στις Βρυξέλλες, στις 20 Ιουλίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 122 της 22. 5. 1969, σ. 2.  (2) ΕΕ αριθ. L 355 της 24. 12. 1973, σ. 43.  (3) ΕΕ αριθ. L 221 της 12. 8. 1974, σ. 19.  (4) ΕΕ αριθ. L 117 της 1. 7. 1981, σ. 4.